
PARLAMENTUL  ROMÂNIEI

CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 3 noiembrie 2020
             Nr.  Pl-x  436/2020


BIROULUI  PERMANENT

AL

CAMEREI DEPUTAŢILOR

Vă înaintăm, alăturat, RAPORTUL asupra Propunerii legislative privind modificarea şi completarea Legii nr.303/2004, republicată, privind statutul judecătorilor şi procurorilor, cu modificările şi completările ulterioare, trimisă Comisiei juridice, de disciplină și imunități cu adresa nr. Pl – x 436 din 14 septembrie 2020 și înregistrată cu nr. 4c-13/854 din 15 septembrie 2020.
     În raport cu obiectul şi conţinutul său, proiectul de lege face parte din categoria legilor organice.
                                              PREŞEDINTE,
                                                       Nicușor HALICI

RAPORT

asupra 

Propunerii legislative privind modificarea şi completarea Legii nr.303/2004, republicată, privind statutul judecătorilor şi procurorilor, cu modificările şi completările ulterioare

În conformitate cu prevederile art. 94 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă privind modificarea şi completarea Legii nr.303/2004, republicată, privind statutul judecătorilor şi procurorilor, cu modificările şi completările ulterioare, trimisă cu adresa nr. Pl-x 436 din 14 septembrie 2020 și înregistrată cu nr. 4c-13/854 din 15 septembrie 2020.
Potrivit prevederilor art. 75 din Constituţia României, republicată şi ale art. 91 alin. (8) pct. 2 din Regulamentul Camerei Deputaţilor, republicat, Camera  Deputaţilor este primă Cameră sesizată.


Consiliul Legislativ, prin avizul nr.929/07.09.2020 a avizat negativ propunerea legislativă.

Consiliul Superior al Magistraturii a avizat negativ propunerea legislativă prin Hotărârea Plenului CSM nr. 193/2020.

Consiliul Economic și Social, cu avizul nr.7144/07.08.2020, a avizat favorabil proiectul de lege. 


Guvernul nu a transmis un punct de vedere cu privire la propunerea legislativă.
Comisia pentru drepturile omului, culte și problemele minorităților naționale a avizat negativ propunerea legislativă, cu avizul nr. 4c-6/511/22 septembrie 2020.
Comisia pentru muncă și protecție socială a avizat favorabil propunerea legislativă cu avizul nr. 4c-9/755 din 5 octombrie 2020.
Propunerea legislativă are ca obiect de reglementare modificarea Legii nr.303/2004, republicată, privind statutul judecătorilor şi procurorilor, cu modificările şi completările ulterioare. Astfel, se preconizează ca la concursul de promovarare pe loc, vechimea în funcţie a magistraţilor – asistenţi să fie asimilată celei dobândite prin exercitarea exclusivă a funcţiei de judecător sau procuror.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă, expunerea de motive, avizul Consiliului Legislativ, avizul Consiliului Superior al Magistraturii și avizul Consiliului Economic și Social  în şedinţa on - line din data de 3 noiembrie 2020. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor respingerea Propunerii legislative privind modificarea şi completarea Legii nr.303/2004, republicată, privind statutul judecătorilor şi procurorilor, cu modificările şi completările ulterioare.
În raport cu obiectul şi conţinutul reglementării, propunerea legislativă face parte din categoria legilor organice.
                   PREŞEDINTE,                                                 SECRETAR,

                  Nicușor HALICI                                   Aida – Cristina CĂRUCERU

Consilier parlamentar, Paul Şerban

